
Parlamentul  României

Camera  Deputaţilor

Comisia pentru industrii si servicii

                                                                                                                                                  Bucureşti 1.07.2008   

                                                                                                                                                     Nr. 23/256/2008

AVIZ

asupra proiectului  Lege pentru aprobarea Ordonanţei Guvernului nr.5/2008 

privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun

În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii, a fost sesizată pentru aviz, cu proiectul de Lege pentru aprobarea Ordonanţei Guvernului nr.5/2008 privind modificarea şi completarea Legii nr.349/2002 pentru prevenirea şi combaterea efectelor consumului produselor din tutun, transmis  cu adresa nr. PLx 300/12.05.2008 şi înregistrat cu nr. 23/256/13.05.2008.

Prevederile legislative propuse în acest proiect de lege vizează armonizarea legislaţiei naţionale cu cea a Uniunii Europene în domeniul prevenirii şi combaterii efectelor consumului de tutun, modificându-se prevederile care se referă la modul de inscripţionare a pachetelor şi ambalajelor pachetelor de tutun, astfel încât să corespundă literei şi spiritului Directivei 2001/37/CE a Parlamentului European şi a Consiliului C.E., precum şi a celor referitoare la modul de măsurare a conţinutului de gudron, nicotină şi monoxid de carbon al ţigaretelor.

Totodată, se stabilesc termenii şi condiţiile în care fumatul este permis în spaţiile publice închise şi se limitează locurile în care produsele din tutun pot fi comercializate astfel încât să fie redus accesul la aceste produse al copiilor, adolescenţilor, tinerilor şi persoanelor spitalizate.

Proiectul de ordonanţă cuprinde şi reglementări privind sancţiunile aplicate şi actualizarea amenzilor contravenţionale.

Avizul comisiei urmează să fie transmis Comisiei pentru sănătate şi familie care este sesizată în fond. 

Ordonanţa Guvernului a fost avizată favorabil de Consiliul Legislativ, cu nr. 99/29 ianuarie 2008, cu observaţii şi propuneri, care au fost preluate în text.

Senatul în calitate de primă cameră sesizată a adoptat acest proiect de lege în şedinţa din 6 mai 2008.

Examinarea proiectului de Lege a avut loc în şedinţa comisiei din data de 1 iulie 2008.

În urma  dezbaterilor, membrii comisiei au hotărât, în unanimitate, avizarea favorabilă a proiectului de Lege, cu amendamente admise.
Prin obiectul de reglementare şi conţinut, proiectul de Lege face parte din categoria legilor ordinare.

Potrivit prevederilor articolului 75 alineatele (1) şi (3) din Constituţia României, republicată, Camera decizională pentru acest proiect de Lege este Camera Deputaţilor .
PREŞEDINTE,

Iulian IANCU

      Viorica Petrascu, Consilier parlamentar;

      Silvia Vlăsceanu, Consilier parlamentar .  

	6.
	 (3) Fumatul este permis în baruri, discoteci, restaurante şi alte spaţii publice cu destinaţie similatră, numai în 

spaţii special amenajate pentru fumat cu respectarea următoarelor condiţii obligatorii:

a) să reprezinte cel mult 50% din suprafaţa spaţiului public închis destinat clienţilor;

b) să fie delimitate de restul spaţiului public închis, astfel încât să se asigure izolarea completă de acesta;

c) să nu fie spaţiu de tranzit sau de acces în spaţiul public închis;

d) să fie dotate cu sisteme de ventilaţie funcţionale care să asigure eliminarea fumului de tutun;

e) să fie dotate cu scrumiere şi cu extinctoare şi să fie amenajate în conformitate cu prevederile legale în vigoare privind prevenirea şi stingerea incendiilor;

f) să fie marcate la loc vizibil cu unul dintre următoarele indicatoare: “Loc pentru fumat”, “Spaţiu pentru fumat”, “Încăpere în care este permis fumatul.
	Nemodificat
	La articolul I punctul 2, alineatul (3) al articolului 3 se modifică şi va avea următorul cuprins:

(3) Fumatul este permis în baruri, discoteci, restaurante şi alte spaţii publice cu destinaţie similară, numai în spaţii special amenajate pentru fumat cu respectarea  prevederilor alin.(2) precum şi a următoarelor condiţii obligatorii:

a) să reprezinte cel mult 50% din suprafaţa spaţiului public închis destinat clienţilor;

b) să fie delimitate de restul spaţiului public închis, astfel încât să se asigure izolarea completă de acesta;

	24.
	20. După articolul 8 se introduce un nou articol,  81, cu următorul cuprins:

“Art.81. – (1) Ministerul Sănătăţii Publice va înfiinţa un Centru Naţional pentru Controlul Tutunului, structură fără personalitate juridică, în vederea implementării prevederilor Convenţiei-cadru WHO pentru controlul tutunului, ratificată prin Legea nr. 332/2005.

(2) Regulamentul de organizare şi funcţionare precum şi atribuţiile Centrului Naţional pentru Controlul Tutunului vor fi aprobate prin ordin al ministrului sănătăţii publice.”
	3. La articolul I punctul 20, articolul 81  se abrogă.
	 La articolul I punctul 20, articolul 81  se modifică şi va avea următorul cuprins:
“Art.81.- În cadrul Ministerului Sănătăţii Publice va funcţiona un compartiment care va avea ca atribuţii implementarea prevederilor Convenţiei-cadru WHO pentru controlul tutunului, ratificată prin Legea nr. 332/2005. ”

	25.
	21. Articolul 10 se modifică şi va avea următorul cuprins;

“Art.10. – …………………..
a) nerespectarea prevederilor art.3 alin.(1) şi (11) se sancţionează cu amendă contravenţională de la 100 la 500 lei sau efectuarea a 20 de ore de muncă în folosul comunităţii, în cazul elevilor sau studenţilor contravenienţi, în condiţiile legii;

b) nerespectarea prevederilor art.3 alin.(2), (21), (3), (41), (5), (52), (6), (61) şi (71), şi ale art.4 alin. (2) se sancţionează cu amendă contravenţională de la 2500 la 5000 lei;

	La articolul I punctul 21, literele a) şi b) ale articolului  10  vor avea următorul cuprins:

a) nerespectarea prevederilor art.3 alin.(1) şi (11) se sancţionează cu amendă contravenţională de la 100 la 500 lei;
b) nerespectarea prevederilor art.3 alin.(2), (21), (3), (41), (5), (52), (6), (61) şi (71), şi ale art.4 alin. (2) se sancţionează cu amendă contravenţională de la 250 la 1000 lei;

	Se elimină textul  adoptat de Senat

PREŞEDINTE

Iulian Iancu

     Consilieri parlamentari,


         
Viorica Petraşcu 
                         Silvia Vlăsceanu  

